Page:Gospel of Saint Matthew in West-Saxon.djvu/26

iv, 24] hē geseh twēgen gebrōðru, Symonem, sē wæs genemned Petrus, and Andream his brōþor, sendende hyra nett on þā sǣ; sōðlīce hī wǣron fisceras.

19. And hē sǣde him, Cumað æfter mē, and ic dō þæt gyt bēoð manna fisceras.

20. And hī þǣrrihte forlēton hyra net, and him fyligdon.

21. And þā hē þanon ēode, he geseh twēgen ōðre gebrōþru, Iacobum Zebedei and Iohannem his brōþur, on scype mid hyra fæder Zebedeo, rēnigende hyra nett, and hē clypode hī.

22. Hī ðā sōna forlēton hyra nett and hyra fæder, and him fylidon.

Ðis [godspel] sceal on frīgedæg on þǣre þryddan wucan ofer twelftandæg.

23. And þā befērde sē Hǣlend ealle Galileam, lǣrende on hyra gesomnungum; and hē wæs bodiende godspel þæs rīces, and hǣlende ǣlce ādle and ǣlce untrumnysse on þām folce.

24. And ðā fērde hys hlīsa intō ealle Syriam; and hī brōhton him ealle yfel hæbbende missenlīcum ādlum and on tintregum gegripene, and